## Program pomoćničkog ispita za zanimanje elektroinstalater

### NN 5/2004 (15.1.2004.), Program pomoćničkog ispita za zanimanje elektroinstalater

# ministarstvo za obrt, malo i srednje poduzetništvo

**167**

Na temelju stavka
4. članka 53. Zakona o obrtu (Narodne novine, br. 49/03), ministar za obrt,
malo i srednje poduzetništvo nakon prethodno pribavljena mišljenja Hrvatske
obrtničke komore, donosi

### PROGRAM POMOĆNIČKOG ISPITA ZA ZANIMANJE ELEKTROINSTALATER

I.

Svrha pomoćničkog
ispita je dokazivanje ispitanika da je stekao vještine i stručno-teorijska
znanja, utvrđena nastavnim planom i programom za zanimanje elektroinstalater
(Narodne novine, br. 86/96), nužna za obavljanje poslova u tom zanimanju.

II.

Pomoćnički ispit
se sastoji iz praktičnoga i teorijskog dijela.

III.

Za praktični dio
ispita zadaje se, u skladu s nastavnim planom praktičnog dijela naukovanja,
praktična zadaća (uradak i radne probe) iz područja:

1. postavljanje,
   ispitivanje i stavljanje u pogon te održavanje niskonaponskih instalacija
   i postrojenja za raspodjelu električne energije u zgradama i drugim
   građevinskim objektima;
2. postavljanje,
   ispitivanje, stavljanje u pogon i održavanje uzemljenja i gromobranskih
   instalacija, te postrojenja za izjednačavanje potencijala;
3. priključivanje
   električnih uređaja u zgradama i drugim građevinskim objektima (uvođenje
   električnog grijanja, klima i rashladnih uređaja, te priključivanje
   strojeva i uređaja za obradu i preradu);
4. postavljanje,
   ispitivanje, stavljanje u pogon i održavanje rasvjetnih uređaja na
   cestama, aerodromima, lukama, u javnim zgradama i drugim građevinskim
   objektima;
5. postavljanje,
   ispitivanje, stavljanje u pogon i održavanje rezervnih izvora električne
   energije;
6. proizvodnja
   električnih svjetiljki (lusteri, stolne svjetiljke, svjetleći znakovi i
   natpisi);
7. uvođenje i
   održavanje telekomunikacijskih sustava u stambene i poslovne zgrade, te
   druge građevinske objekte;
8. uvođenje
   i  održavanje uređaja i instalacija
   protupožarnih alarma;
9. uvođenje i održavanje sustava alarma  protiv provala;
10. postavljanje kućnih
    antena i antenskih instalacija;
11. proizvodnja, popravak i održavanje opreme za distribuciju i kontrolu električne energije.

Ispitanik mora u zadanom roku primjereno
pomoćničkom statusu izraditi uradak i obaviti radnu
probu. Ispitna komisija na temelju
dolje navedenih uradaka i radnih
proba zadaje ispitaniku jedan do tri uratka i jednu
do tri radne probe. Ispitna
komisija može i samostalno predložiti
uratke i radne probe koje će zadati
ispitaniku.

##### POMOĆNIČKI URADAK

|  |  |
| --- | --- |
| Vrsta uratka | Opis uratka |
| Postavljanje energetskih vodova | Kandidat mora znati dokumentirati potrošnju materijala i radno vrijeme, planirati tijek rada i usuglasiti ga s ostalim čimbenicima u gradnji, utvrditi prema dokumentaciji putove vodova i kablova, montažna mjesta i spojeve s obzirom na uvjete okoliša i zaštite od požara,  unijeti promjene u tehničke podatke |
| Instaliranje, ispitivanje, stavljanje u pogon dojavnih i signalnih postrojenja | Kandidat mora znati prema podacima o spajanju, tehničkim pravilima i pogonskim uputama instalirati, staviti u pogon i održavati dojavna i signalna postrojenja, osobito postrojenja za poziv, traženje, zvonjenje i govor; prema tehničkim podacima ispitati funkcionalnu sposobnost dojavnih signalnih postrojenja, sustavnim ispitivanjem odrediti i otkloniti uzroke smetnji, izmijeniti funkcionalne sklopove i elemente koji su u kvaru |
| Instaliranje, ispitivanje i stavljanje u pogon i održavanje instalacija antenskih postrojenja | Kandidat mora znati odrediti mjesto postavljanja i redoslijed antena, antenskih nosača i dovoda, izabrati antene, antenske kablove i druga pogonska sredstva, instalirati i uzemljiti antenska postrojenja, pronaći pogreške i otkloniti smetnje |
| Priključivanje, ispitivanje, stavljanje u pogon i održavanje električnih uređaja | Kandidat mora znati voditi savjetodavne razgovore s mušterijama o korištenju uređaja s obzirom na slaganje, mogućnost priključka i ekonomičnost, ispitati mehaničko učvršćivanje i čvrstoću podloge, priključiti , staviti u pogon uređaj, sustavnim ispitivanjem odrediti i otkloniti smetnje na električnim uređajima, ispitati mjere zaštite pregledavanjem i mjerenjem |
| Instaliranje, ispitivanje, stavljanje u pogon i održavanje rasvjetnih postrojenja | Kandidat mora znatimontirati i instalirati svjetla s pripadajućim priborom za upravljanje, uređaje za namještanje jačine rasvjete, izmjeriti jačinu rasvjete, izabrati  svjetiljke prema prostornim kriterijima i kriterijima primjene, sustavnim ispitivanjem odrediti i otkloniti uzroke smetnji, izmijeniti funkcionalne sklopove i elemente koji imaju greške |
| Priključivanje, ispitivanje i stavljanje u pogon strojeva za obradbu i prerađivanje | Kandidat mora znati  ispitati električnu opskrbu energijom, s obzirom na polaritet, napon, frekvenciju i slijed faza, ispitati djelotvornost zaštite od ponovnog uključivanja motora, postaviti električne strojeve, ispraviti, učvrstiti, priključiti i staviti u pogon, instalirati i staviti u pogon priključne, upravljačke, regulirajuće i kontrolne uređaje, ispitati djelotvornost zaštitnih postrojenja i uređaja za dojavljivanje opasnosti |

# RADNA PROBA

|  |  |
| --- | --- |
| Vrsta radne probe | Opis radne probe |
| Obrada vodova | Kandidat mora znatisvojstva i namjenu vodova, obraditi goli vod, izolirani vod, oklopljeni vod, izraditi žičanu formu, izraditi spojni vod konektorima, izvore opasnosti kod radova na obradbi vodova, mjere zaštite, zatim izabrati i pravilno koristiti ručni alat pri obradi |
| Postavljanje gromobranske instalacije | Kandidat mora znati učvrstiti hvataljke, prihvatni vod, odvod, mehaničke zaštite odvoda, položiti uzemljivače te izmjeriti otpor uzemljivača |
| Montaža i spajanje razvodnog uređaja | Kandidat mora znatimontirati razdjelni ormarić s pripadajućim elementima, spojiti električno brojilo i ostale elemente ( osigurači, FID sklopka, limitator), pustiti u pogon te otkloniti eventualne greške |
| Izrada kućne antenske instalacije | Kandidat mora znatiodrediti mjesto postavljanja antenskog nosača, izabrati i montirati antenu, uzemljiti antenu, postaviti kabel, spojiti kabel s prijamnikom, pronaći pogreške i otkloniti smetnje |

Pri izradi praktične zadaće ispitanik (naučnik) mora se pridržavati propisanih
mjera zaštite na radu i zaštite okoliša te ostalih uvjeta koje odredi ispitna
komisija.

Ispitanik mora ispitnoj komisiji priložiti mapu praktičnog dijela
naukovanja za sve godine obrazovanja iz koje je vidljivo da je uspješno svladao
ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

NASTAVNI PREDMET

*Tehnologija zanimanja*

1. Električni strujni
   krug
2. Rad i snaga
   električne struje
3. Električno
   polje i kondenzatori
4. Elektromagnetizam
   i elektromagnetska indukcija
5. Elektrokemija
6. Krug
   izmjenične struje
7. Materijali
   u elektrotehnici
8. Osnove
   elektronike
9. Trofazna
   struja
10. Uvod u
    mjere zaštite
11. Mjerenja u
    elektrotehnici
12. Transformatori
13. Elektronički
    sklopovi
14. Digitalna
    tehnika
15. Regulacijska
    tehnika
16. Izmjenični
    strojevi
17. Električne
    instalacije i zaštita
18. Istosmjerni i motori posebne izvedbe
19. Energetska
    elektronika
20. Proizvodnja,
    prijenos i razdioba električne energije
21. Električna
    rasvjeta
22. Antenske i
    signalno-dojavne instalacije
23. Električna
    postrojenja

*Tehnološke vježbe*

if !supportLists1.      endifTehničko crtanje

if !supportLists2.      endifRačunalstvo

if !supportLists3.      endifUvod u mjerenja
u elektrotehnici

if !supportLists4.      endifMjerenja u
elektrotehnici

if !supportLists5.      endifMjerenja u
elektronici

if !supportLists6.      endifIspitivanje
električnih strojeva

if !supportLists7.      endifIspitivanje
zaštite na električnim instalacijama i uređajima

*Stručni račun*

if !supportLists1.
endifMatematičke osnove

if !supportLists2.
endifProračuni u elektrotehnici

if !supportLists3.
endifProračuni električnih instalacija

if !supportLists4.
endifPoslovni račun

## OCJENJIVAČKI LIST

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Samostalnost u planiranju tijeka rada i izrade uratka | 0 – 10 |
| Utrošeno vrijeme za planiranje i izradu | 0 – 20 |
| Redoslijed i ispravnost postupka u rukovanju alatima i instrumentima | 0 – 20 |
| Kvaliteta i točnost izrade | 0 – 20 |
| Estetski izgled uratka | 0 – 10 |
| Primjena mjera za rad na siguran način | 0 – 15 |
| Pridržavanje propisa o zaštiti okoliša | 0 – 10 |
| Racionalna uporaba energije | 0 – 10 |
| Racionalna uporaba materijala | 0 – 10 |
| Točnost mjernih rezultata | 0 – 15 |
| Izrada ispitne dokumentacije i interpretacija mjernih rezultata | 0 – 10 |
| Upotreba tehničko-tehnološke dokumentacije | 0 – 10 |
| UKUPNO BODOVA | 160 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan            ( 5 ) |
| 81 – 91 | Vrlo dobar       ( 4 ) |
| 67 – 80 | Dobar              ( 3 ) |
| 50 – 66 | Dovoljan          ( 2 ) |
| 0 – 49 | Nedovoljan      ( 1 ) |

## II.  STRUČNO–TEORIJSKI DIO

          Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

           Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova, upućuje se na usmeni
ispit.

Na usmenom ispitu u pravilu se provjeravaju znanja iz onih područja iz kojih
naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-27  Zagreb,  17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-167